贈石頭志庵主
作者：釋德洪
朝代：宋

paragraphs: 陜西道人最聲價，自與老南相逼亞。
常恐清塵補綴難，那知乃有如君者。
爭傳絕似餘杭標，十年夢想空飄颻。
邇來衡嶽祝融下，一見便令人意消。
道骨清閑神秀徹，湛湛光風磨霽月。
高談未了山日斜，篆煙已滅灰如雪。
平生安得情相似，可憐投分今如此。
且作山中盛事傳，我忘朴陋君忘年。